হাইদগাঁও ইউনিয়নের নামকরণ নিয়ে ৪টি জনশ্রুতি রয়েছে। ষোড়শ শতাব্দীর শেষ ভাগে মহামারীর আক্রমণে বাংলার রাজধানী গৌড় বসাবসের অনুপযোগী হয়ে পড়লে কাজী হামিদ উদ্দীন গৌড়ী এ থানাধীন (তৎকালীন চক্রশালা) যে গ্রামটিতে এসে প্রথম বসতি স্থাপন করেন, সে গ্রামটি তার নামানুসারে "হামিদ গাঁও", পরে তা পরিবর্তিত হয়ে "হাইদগাঁও" হয়।

বৃহত্তর চট্টলা গ্রন্থে গবেষক এম নুরুল হক লিখেছেন, চক্রশালা ধর্মশালা স্থাপন শেষে বুদ্ধদেব এ গ্রাম থেকে হস্তীতে চড়ে কুশীনগর গিয়েছিলেন, এতে গ্রামটির নাম প্রথমে "হস্তীগ্রাম" এবং পরে "হাইতগাঁও" বা "হাইদগাঁও" হয়।

ধর্মতিলক মহাস্থবির রচিত স্বদ্ধর্ম রত্নাকর সূত্রে জানা যায়, সেকালে এ অঞ্চলে হাইড মজা নামক স্বনামধন্য বৌদ্ধ ধর্মাবলাম্বী এক ধনাঢ্য ব্যক্তি বাস করতেন। তার নামানুসারে এ গ্রামটির নাম "হাইডগাঁও" বা "হাইদগাঁও" হয়।

আবার কারো কারো মতে প্রথম থেকে মাত্র ৬০টি পরিবার নিয়ে এ এলাকায় জনবসতি শুরু করে বলে এ গ্রামের নাম "ষাট গাঁও", তা থেকে "হাইট গাঁও" বা "হাইদগাঁও" হয়।

ধর্মীয় উপাসনালয়
নামকরণ
জনসংখ্যার উপাত্ত
অবস্থান ও সীমানা